चूँकि वैज्ञानिक विज्ञान के द्वारा-महात्मा तथा समाज की शारीरिक बाहय आवश्यकताओं की पूर्ति हेतु नाना तरह की अत्याधुनिक सामग्रियाँ उपलब्ध कराते हैं; तो आध्यात्मिक-महात्मागण वैज्ञानिकों तथा मानव समाज को शान्ति और आनन्द हेतु जीवात्मा से सम्बंधित नाना प्रकार की साधना प्रक्रियाओं को जना-बता और करा कर अध्यात्म द्वारा शान्ति और आनन्द को ही उपलब्ध कराते हैं। इन दोनों अध्यात्म और विज्ञान को चाहिए कि जीवात्मा और शरीर के रूप में कायम रहते हुये आपस में इतना घुलमिल कर कार्य करें, शान्ति और आनन्द को प्राप्त करें कि स्वर्गीय देवता भी भू-मण्डल देखने, शान्ति और आनन्द को प्राप्त करने हेतु तरसें। वर्तमान घड़ी पृथ्वी के लिए कितनी सौभाग्य की है कि सम्पूर्ण ब्रह्माण्ड, जड़-चेतन आदि सबके उत्पत्तिकर्ता, पालनकर्ता और संहारकर्ता रूप परमेश्वर मानव को मात्र शान्ति और आनन्द ही नहीं अपितु जिज्ञासु, श्रद्धालु और समर्पित भक्तों को अपनी यथार्थतः जानकारी और पहचान कराने वाला तत्त्वज्ञान देकर सेवा-भक्ति का सुअवसर प्रदान करते हुये मुक्ति और अमरता प्रदान करने हेतु साथ ही साथ पृथ्वी के समस्त अत्याचारियों का सफाया करने-कराने तथा सज्जनों और सत्पुरुषों का शान्ति और आनन्दमय समाज कायम कराने हेतु सामान्य मनुष्य के रूप में विचरण कर रहे हैं। बुद्धिमत्ता और महत्ता अब इस बात की है कि ऐसे मनुष्य रूप में विचरण करते हुये परमप्रभु को कौन जान और पहचान कर इनकी युग परिवर्तन रूप शान्ति और आनन्द कायम करने वाली प्रक्रिया में सेवार्थ स्वीकृति रूप सौभाग्य को प्राप्त होता है और कौन इनकी दुष्ट-दलन रूप संघर्ष-प्रक्रिया में टकराकर कुचल कर विनाश के मुख में प्रवेश करता है ?